Revista romana de drept penal al afacerilor Nr.1 Ianuarie-Iunie 2023
In ultimii ani, in peisajul juridico-economic si-a gasit un loc binemeritat dreptul penal al afacerilor. Aceasta expresie este folosita de catre juristi, oameni de afaceri, economisti, precum si de orice persoane care interfereaza cu domeniul afacerilor. Dintre cei posibil interesati de materia dreptului penal al afacerilor, anumite categorii profesionale au cea mai mare nevoie sa o cunoasca. Este vorba despre oamenii de afaceri, juristi si economisti, care trebuie, in functie de particularitatile domeniului economic in care activeaza, sa detina informatii consistente si relevante privind normele juridice ce intra in sfera dreptului penal al afacerilor. Revista romana de drept penal al afacerilor isi propune urmatoarele obiective: • abordarea unor subiecte sau teme de actualitate ori interes pentru juristii si economistii care isi desfasoara activitatea in domeniul dreptului penal al afacerilor, precum si pentru intreprinzatori; • tratarea unor subiecte sau teme relevante, conexe domeniului dreptului penal al afacerilor, a caror cunoastere este importanta pentru juristi si pentru protagonistii din mediul economic; • abordarea unor aspecte interdisciplinare care prezinta interes atat pentru juristi, cat si pentru specialisti din alte domenii, precum sunt economistii, consultantii fiscali etc.; • aducerea la cunostinta juristilor din domeniul afacerilor si a oamenilor de afaceri a informatiilor importante pentru acestia; • prezentarea unor hotarari prin care sunt dezlegate chestiuni de drept care au legatura cu materia dreptului penal al afacerilor; • prezentarea unor hotarari din jurisprudenta CEDO si CJUE relevante pentru domeniul dreptului penal al afacerilor; • semnalarea unor evenimente importante pentru domeniul dreptului penal al afacerilor; • prezentarea unor interviuri cu specialisti care activeaza in acest domeniu (instante, parchete, DLAF, ANAF, BNR, ASF, ONPCSB, ANPC, Consiliul Concurentei etc.); • semnalarea celor mai importante acte normative aparute dupa publicarea numarului precedent al revistei; • prezentarea unor recenzii ale unor carti care prezinta interes pentru cititorii revistei. Revista este deschisa tuturor celor interesati sa publice materiale care se incadreaza in obiectivele sale, respectiv cadrelor didactice, cercetatorilor, practicienilor dreptului, specialistilor in stiinte economice sau fiscalitate etc. - Prof. univ. dr. Mihai Adrian Hotca